turjo4nis/wikipedia-bn-dump-20250701 huggingface dataset:
উরাসিমা তারো (চলচ্চিত্র)

সেইতারো কিতায়ামা প্রযোজিত, ১৯১৮ সালের জাপানে নির্মিত অ্যানিমেশন চলচ্চিত্র। চলচ্চিত্রটি জাপানের প্রচলিত লোককাহিনির চরিত্র উরাসিমা তারো'র কচ্ছপের পিঠে করে জলের তলদেশে ভ্রমণের গল্প নিয়ে নির্মিত। ১৯১৮ সালের ১ ফেব্রুয়ারিতে চলচ্চিত্রটির প্রথম প্রদর্শনী হয়েছিল, চলচ্চিত্রটি জাপানে নির্মিত প্রারম্ভিক সময়কালের অ্যানিমে গুলোর একটি হিসেবে গণ্য। চলচ্চিত্রটিকে নাকামুরা গাতানা'''র পর জাপানের দ্বিতীয় প্রাচীন অ্যানিমে চলচ্চিত্র হিসেবে বিবেচনা করা হতো, বর্তমানে চলচ্চিত্র হারিয়ে গেছে।

 নির্মাণ ও মুক্তি 
চলচ্চিত্রটি নিকাতসু মুকোজিমো স্টুডিও'র অর্থায়নে তৈরী হয়েছিল। সেইতারো কিতায়ামা গল্পের খসড়া প্রণয়ন, চিত্রাংকন এবং চলচ্চিত্র নির্দেশনা দিয়েছিলেন। তিনি এই চলচ্চিত্রে এনিমেশনের ফ্লিপার বুক কৌশল অবলম্বন করেছিলেন। ১৯১৮ সালের ১ ফেব্রুয়ারিতে টোকিও'র তাইতোতে অবস্থিত আসাকুরা অপেরা হলে চলচ্চিত্রটির প্রথম প্রদর্শনী ঘটে।

 সংরক্ষণ উরাসিমা তারো'' একটি হারানো চলচ্চিত্র। ২০০৭ সালে ওসাকার শিতেনো-জি মন্দিরের কাছে একটি খোলা বাজার হতে আবিষ্কার করা হয়েছিল বলে ধারণা করা হয়েছিল। তবে আবিষ্কৃত চলচ্চিত্রটি অন্য একটি অজানা চলচ্চিত্র ছিল, যেটির গল্প এই চলচ্চিত্রের সাথে মিলে গিয়েছিল, এছাড়া ১৯১৮ সালে মূল চলচ্চিত্রের কিছু ধারাবাহিক স্থিরচিত্র পাওয়া গিয়েছিল, যা উদ্ধারকৃত চলচ্চিত্রটি হতে ভিন্ন ছিল।

তথ্যসূত্র

বহিঃসংযোগ 
 
 

১৯১৮-এর অ্যানিমেশন চলচ্চিত্র
১৯১০ দশকের অ্যানিমে চলচ্চিত্র
জাপানি ভাষার চলচ্চিত্র
লোককাহিনী অবলম্বনে চলচ্চিত্র
অ্যানিমে স্বল্পদৈর্ঘ্য চলচ্চিত্র
ভিডিও ক্লিপযুক্ত নিবন্ধ
জাপানি নির্বাক চলচ্চিত্র
জাপানি সাদাকালো চলচ্চিত্র
হারানো অ্যানিমেশন চলচ্চিত্র
১৯১৮-এর হারানো চলচ্চিত্র
১৯১৮-এর চলচ্চিত্র
ইসেকাই অ্যানিমে ও মাঙ্গা
১৯১৮-এর স্বল্পদৈর্ঘ্য চলচ্চিত্র
১৯১০-এর দশকের অ্যানিমেটেড স্বল্পদৈর্ঘ্য চলচ্চিত্র
পাকিস্তানের নদীর তালিকা

এটি পশ্চিম থেকে পূর্ব পর্যন্ত নদী অববাহিকা দ্বারা ভৌগোলিকভাবে সংগঠিত পাকিস্তানের পুরো বা আংশিক নদীগুলোর একটি তালিকা। উপনদীগুলোকে তালিকাভুক্ত করা হয় মোহনা থেকে উৎস পর্যন্ত। পাকিস্তানের দীর্ঘতম ও বৃহত্তম নদী হল সিন্ধু নদী। প্রায় দুই-তৃতীয়াংশ পানি  সেচের জন্য সরবরাহ করা হয় সিন্ধু ও এর সাথে যুক্ত নদীগুলো থেকে পানি ঘরে ঘরে আসে।

আরব সাগরে প্রবাহিত 
এর মধ্যে কয়েকটি নদী কেবল বর্ষাকালে প্রবাহিত হয়, তাই বছরের বেশিরভাগ অংশে পানি সমুদ্রের কাছে পৌঁছাতে পারে এবং নাও পারে।

সিন্ধু নদীর অববাহিকা

এন্ডোরিয়িক অববাহিকায় প্রবাহিত

হামুন-ই-মাশকেল 

 মাশকেল নদী
 রক্ষণ নদী

সিস্তান অববাহিকা 

 হেলমান্দ নদী (ইরান / আফগানিস্তান)
 আরঘান্ডাব নদী (আফগানিস্তান)
 লোরা নদী বা ডোরি নদী

সিন্ধু সমভূমি 

 নারি নদী
 মুলা নদী
 বোলান নদী
 বেজি নদী
 আনম্বার নদী
 লোরালাই নদী
 লো মান্ডা নদী

থার মরুভূমি 

 ঘাগাড় নদী

তারিম বেসিন 

 তারিম নদী (চীন)
 ইয়ারকান্দ নদী (চীন)
 শাকসগাম নদী

প্রাচীন নদী 

 ঘাগড়-হাকড়া নদী : ভারত ও পাকিস্তানের একটি সবিরাম নদী যা কেবল বর্ষা মৌসুমে প্রবাহিত হয়। যদিও এটি প্রায়শই সরস্বতী নদীর সাথে চিহ্নিত হয়,  এটি সর্বসম্মত মত নয়। হাকড়া হল পাকিস্তানের একটি নদীর শুকনো চ্যানেল যা ভারতের ঘাগড় নদীর ধারাবাহিকতা। বেশ কয়েকবার, কিন্তু ধারাবাহিকভাবে নয়, ব্রোঞ্জ যুগের সময়কালে এটি সুতলজের পানি বহন করে  সিন্ধু সভ্যতার অনেকগুলি বসতি ঘাগড় ও হাকড়া নদীর তীরে পাওয়া গেছে।
 সরস্বতী নদী : সরস্বতী নদী নামেও পরিচিত। এই নদীটি প্রাচীন ভারতের অন্যতম প্রধান নদী ছিল যা এখন আর নেই।

তথ্যসূত্র 

 
দেশ অনুযায়ী নদীসমূহের তালিকা
পাকিস্তানের নদী
পাকিস্তানের ভূমিররূপের তালিকা
পূজা কাদিয়ান

পূজা কাদিয়ান (জন্ম: ১লা অক্টোবর ১৯৯১  একজন ভারতীয় উশু খেলোয়াড়। তিনি কলম্বিয়ার ক্যালিতে উশুর আমন্ত্রণমূলক নবম বিশ্ব প্রতিযোগিতায় মহিলাদের সান্দায় ৬০ কেজি বিভাগে রৌপ্য পদক জিতেছিলেন.

কাদিয়ান এর আগে দ্বাদশ দক্ষিণ এশিয়ান গেমসে স্বর্ণ জিতেছিলেন এবং ২০১৩ ও ২০১৫ সালে বিশ্ব গেমস এবং বিশ্ব চ্যাম্পিয়নশিপে রৌপ্য পদক অর্জন করেছিল। ২০১৪ এবং ২০১৭ সালে জাতীয় গেমসে তিনি স্বর্ণপদকও জিতেছিলেন। 

২০১৭ বিশ্ব উশু চ্যাম্পিয়নশিপে ভারতের হয়ে প্রথমবারের মতো স্বর্ণপদক জিতেছিলেন পূজা।

সম্মাননা ও স্বীকৃতি 
২০১৭ সালের বিশ্ব উশু চ্যাম্পিয়নশিপে তার অসাধারণ সাফল্যের জন্য ভারত সরকার, ২০১৮ সালে মর্যাদাপূর্ণ অর্জুন পুরস্কার দ্বারা ভূষিত করেছিল।

তথ্যসূত্র 

১৯৯১-এ জন্ম
জীবিত ব্যক্তি
অর্জুন পুরস্কার প্রাপক
চীনা সমরকলা
ভারতীয় মহিলা মার্শাল শিল্পী
দক্ষিণ এশীয় গেমসে স্বর্ণপদক বিজয়ী ভারতীয়
রেশমা মানে

রেশমা মানে একজন ভারতীয় মহিলা কুস্তিগির। তিনি ফ্রিস্টাইল কুস্তির ৬২ কেজি বিভাগে প্রতিযোগিতা করেন।

২০১৬ সালে সিনিয়র ও জুনিয়র - জাতীয় চ্যাম্পিয়নশিপের উভয় প্রতিযোগিতায় স্বর্ণ জিতে রেশমা মানে প্রথম পাদপ্রদীপের আলোয় আসেন. তিনি কিরগিজস্তানের বিশকেকে অনুষ্ঠিত এশিয়ান ক্যাডেট চ্যাম্পিয়নশিপে ব্রোঞ্জ পদকও জিতেছিলেন। ২০১৭ সালে অনূর্ধ্ব -২৩ বিশ্ব চ্যাম্পিয়নশিপে ভারতের প্রতিনিধিত্ব করার জন্যও তাকে নির্বাচিত করা এছাড়া, রেশমা ২০১৪ সালের যুব অলিম্পিকে অংশ নিয়েছিলেন ভারতীয় দলের অংশ রূপে।

তথ্যসূত্র 

জন্মের বছর অনুপস্থিত (জীবিত ব্যক্তি)
জীবিত ব্যক্তি
ভারতীয় মহিলা ক্রীড়া কুস্তিগির
আফান উল্লাহ উচ্চ বিদ্যালয়, রংপুর

আফান উল্লাহ উচ্চ বিদ্যালয়, রংপুর বাংলাদেশের রংপুরের মাহিগঞ্জের একটি বেসরকারি শিক্ষাপ্রতিষ্ঠান। বিদ্যালয়টি ব্রিটিশ শাসনের সময় প্রতিষ্ঠিত হিসাবে পরিচিত।

ইতিহাস 
স্কুলটি ১৯০৮ সালে প্রতিষ্টিত হয়। তৎকালিন মাহিগঞ্জের আফান উল্লাহ কবিরাজের উদ্দোগে এবং তার দানকৃত জমিতে বিদ্যালয়টি প্রতিষ্ঠিত হয়। সাধারণ ঘরের ছাত্রদের শিক্ষার চাহিদা মেটানোর জন্য এ স্কুলটি প্রতিষ্ঠিত হয়।

অবস্থান 
রংপুর শহরের পূর্বে মাহিগঞ্জ সাতমাথা তথা ২৯ নং ওয়ার্ডে মাহিগঞ্জ মৌজায় অবস্থিত। স্কুলটির পাশে রয়েছে সাধক জালালুদ্দীন জাহাগাশত বুখারীর (র) এর মাজার।

অবকাঠামো 
বিদ্যালয়টিতে রয়েছে সুপরিসর মাঠ, পুকুর, ব্রিটিশ স্থাপত্য কলায় নির্মিত ২ তলা ভবন, ৩ তলা ভবন ১টি, টিন শেড বিল্ডিং, সমৃদ্ধ পাঠাগার, কম্পিউটার ল্যাব, বিজ্ঞানাগার। রয়েছে প্রধান শিক্ষকের কার্যালয়, সুসজ্জিত শিক্ষক বিশ্রামাগার। জাতীয় চেতনার বিকাশে আছে শহীদ মিনার।

শিক্ষা কার্যক্রম 

এ বিদ্যালয়টিতে ষষ্ট থেকে দশম শ্রেনি পর্যন্ত কার্যক্রম চালু আছে। নবম-দশম শ্রেনিতে বিজ্ঞান, মানবিক ও ব্যবসা শিক্ষায় পাঠদান করা হয়। তথ্য প্রযুক্তির বর্তমান এ যুগে তথ্যের অবাধ প্রবাহ, তৎসঙ্গে তথ্যের নির্ভূল ও নিশ্চিত প্রাপ্তির লক্ষে বিদ্যালয়ের যাবতীয় তথ্য, ভর্তি প্রক্রিয়া, পরীক্ষা সংক্রান্ত যাবতীয় তথ্য, ফলাফল, অবকাঠামোগত অবস্থাসহ সার্বিক তথ্য এবং এতদসঙ্গে শিক্ষার্থী, অভিভাবক মহল, সুধীমহলসহ সবাই বিদ্যালয় সম্পর্কে সুচিন্তিত মতামত প্রদান করা এবং বিদ্যালয়ের লেখাপড়ার মানকে আরো গতিশীল ও যুগোপযোগী করতে ওয়েব সাইট ব্যবহার করা হয়।

অর্জন 
বিভিন্ন সময়ে চিত্রাঙ্কন, বিতর্ক, আবৃত্তি, রচনাসহ বিভিন্ন প্রতিযোগিতায় শিক্ষার্থীদের অংশগ্রহণ করে থানা, জেলা ও বিভাগীয় পর্যায়ে সাফল্য আছে। বিদ্যালয়টিতে জেএসসিতে প্রায় ৮৮% এসএসসিতে প্রায় ৮৯% পাশ করে।

উল্লেখযোগ্য ব্যক্তিবর্গ 
 শাহ আব্দুর রাজ্জাক

গ্যালারী

তথ্যসূত্র 

১৯০৮-এ প্রতিষ্ঠিত শিক্ষাপ্রতিষ্ঠান
রংপুর জেলার বিদ্যালয়
হাসলার ভিডিও

হাসলার ভিডিও হ'ল মার্কিন পর্নোগ্রাফি চলচ্চিত্রের স্টুডিও। এটি ল্যারি ফ্লিন্টের ল্যারি ফ্লিন্ট পাবলিকেশনের মালিকানাধীন এবং এটি হাসলার-ব্র্যান্ডযুক্ত বিভিন্ন উদ্যোগের অংশ, যার মধ্যে হাসলার ম্যাগাজিন, হাসলার ক্যাসিনো এবং হাসলার হলিউডের খুচরা বিক্রয় কেন্দ্র রয়েছে।  ২০০৩ সালে হাসলার ভিডিও ভিসিএ পিকচার্স কিনেছিল,  যা এলএফপি সংঘের মধ্যে একটি পৃথক ব্র্যান্ড পরিচয় বজায় রেখেছিল।  

হাসলার ভিডিও তাদের মূলধারার চলচ্চিত্রগুলির প্যারোডি এবং প্যারিস হিলটন, ডেভিড হাসেলহফ বা লিন্ডসে লোহানের মতো সেলিব্রিটি এবং "হ্যাপি ডেজ", "স্টার ট্রেক" এবং "গ্লির" মতো টিভি শোগুলির জন্য পরিচিত। ২০০৮ এর রিপাবলিকান রাষ্ট্রপতির মনোনীত প্রার্থী জন ম্যাককেইন আলাস্কার গভর্নর সারা প্যালিনকে তার চলমান সহকর্মী হিসাবে বেছে নেওয়ার জবাবে, হুাসলার ক্রেগলিস্টে একটি শ্রেণিবদ্ধ বিজ্ঞাপন দিয়েছিল, যাতে একটি পর্নোগ্রাফিক চলচ্চিত্রে অভিনয় করতে ইচ্ছুক সারাহ প্যালিনের জমজ চাওয়া হয়েছিল গভর্নরকে চিত্রিত করে।  অবশেষে হু ইজ নাইলিন 'পেইলিন'  চলচ্চিত্রটি ২০০৮ সালের ৪ নভেম্বর মুক্তি পেয়েছিল, যাতে লিসা অ্যান অভিনয় করেছিলেন।

পুরস্কার

তথ্যসূত্র

বহিঃসংযোগ 
 
 

লস অ্যাঞ্জেলেসে পর্নোগ্রাফি
মার্কিন যুক্তরাষ্ট্রের চলচ্চিত্র প্রযোজনা কোম্পানি
মার্কিন পর্নোগ্রাফিক চলচ্চিত্র স্টুডিও
ক্যালিফোর্নিয়া ভিত্তিক বেসরকারিভাবে প্রতিষ্ঠিত কোম্পানি
১৯৯৮-এ প্রতিষ্ঠিত মার্কিন কোম্পানি
তুষারকান্তি ঘোষ

তুষারকান্তি ঘোষ (২১ সেপ্টেম্বর, ১৮৯৮ -  ২৯ আগস্ট, ১৯৯৪) ছিলেন আন্তর্জাতিক খ্যাতিসম্পন্ন  ভারতীয় বাঙালি সাংবাদিক ও লেখক। ষাট বৎসরের বেশি সময় ধরে আমৃত্যু কলকাতার ইংরাজী দৈনিক  অমৃতবাজার পত্রিকার সম্পাদক ছিলেন তিনি। তিনি বিশ্বের প্রখ্যাত সাংবাদিকতার সংস্থা - 'ইন্টারন্যাশনাল প্রেস ইনস্টিটিউট'  এবং 'কমনওয়েলথ প্রেস ইউনিয়ন'-এর অন্যতম নেতা ছিলেন।  তুষারকান্তি ঘোষ ভারতের সাংবাদিকতা জগতে "গ্রান্ড ওল্ড ম্যান অব ইন্ডিয়ান জার্নালিজম"  এবং দেশের মুক্ত সংবাদমাধ্যমে তাঁর অবদানের জন্য "ডিন অব ইন্ডিয়ান জার্নালিজম" নামে পরিচিত ছিলেন।

তুষারকান্তি ঘোষ কলকাতার টাউন স্কুল, হিন্দু স্কুল ও কলকাতা বিশ্ববিদ্যালয়ের অধীনস্থ বঙ্গবাসী কলেজে পড়াশোনা করেছেন।  তাঁর পিতা অমৃতবাজার পত্রিকার প্রতিষ্ঠাতা খ্যাতনামা সাংবাদিক শিশির কুমার ঘোষ ১৯২০ খ্রিস্টাব্দে বি.এ পাশের পর তিনি অমৃতবাজার পত্রিকায় যোগ দেন এবং ১৯২৮ খ্রিস্টাব্দে তার সম্পাদক হয়ে আমৃত্যু এই পদে অধিষ্ঠিত থাকেন। ১৯৩৭ খ্রিস্টাব্দে  তিনি বাংলা দৈনিক "যুগান্তর" প্রতিষ্ঠা করেন  এবং ১৯৭৭/৭৮ খ্রিস্টাব্দ থেকে তিনি তার সম্পাদক নিযুক্ত হন। ষাটের দশকের গোড়ার তাঁরই সম্পাদনায় সাপ্তাহিক "অমৃত" প্রকাশিত হয়। 

ঘোষ ভারতের স্বাধীনতা আন্দোলনে সাংবাদিক হিসাবে সর্বাধিক পরিচিতি লাভ করেছিলেন। তিনি মহাত্মা গান্ধী এবং অহিংস আন্দোলনের সমর্থক ছিলেন।১৯৩৫ খ্রিস্টাব্দে বিচার ও শাসনবিভাগ সংক্রান্ত একটি সম্পাদকীয় লিখে কারাবরণ করেন। 

১৯৪৬ খ্রিস্টাব্দ থেকে সাংবাদিক হিসাবে তিনি সারা পৃথিবী ঘুরেছেন বার বার। দেশ বিদেশের বহু বিখ্যাত রাজনীতিবিদদের সঙ্গে ঘনিষ্ঠ পরিচয় ছিল।

সাংবাদিকতা ছাড়াও তিনি কাল্পনিক উপন্যাস, ছোটদের পড়ার বই রচনা করেছেন। প্রাচীন বাংলা গান, বিশেষত টপ্পা ও কীর্তন গানে তাঁর যথেষ্ট দক্ষতা ছিল। তার রচিত গ্রন্থ -

 বিচিত্র কাহিনী
 আরও বিচিত্র কাহিনী
 চিত্র-বিচিত্র

  সাহিত্য ও শিক্ষায় তার অবদানের জন্য  ১৯৬৪ খ্রিস্টাব্দে তিনি ভারত সরকারের তৃতীয় সর্বোচ্চ বেসামরিক সম্মান পদ্মভূষণ লাভ করেন।  তুষারকান্তি ঘোষ  হৃদরোগে আক্রান্ত হন এবং স্বল্পদিনের অসুস্থতায় ১৯৯৪ খ্রিস্টাব্দের ২৯ শে আগস্ট  পরলোক গমন করেন।

তথ্যসূত্র 

১৯৯৪-এ মৃত্যু
১৮৯৮-এ জন্ম
ভারতীয় ক্রিকেট প্রশাসক
কলকাতার লেখক
বাঙালি হিন্দু
বাঙালি ব্যক্তি
সাহিত্য ও শিক্ষায় পদ্মভূষণ প্রাপক
কলকাতা বিশ্ববিদ্যালয়ের প্রাক্তন শিক্ষার্থী
বাঙালি লেখক
ভারতীয় হিন্দু
২০শ শতাব্দীর বাঙালি
পশ্চিমবঙ্গের সাংবাদিক
ভারতীয় সাংবাদিক
ভারতীয় পুরুষ সাংবাদিক
২০শ শতাব্দীর ভারতীয় সাংবাদিক
ভারতীয় কলাম লেখক
ভারতীয় লেখক
২০শ শতাব্দীর ভারতীয় লেখক
ভারতীয় পুরুষ লেখক
ভারতীয় ঔপন্যাসিক
ভারতীয় পুরুষ ঔপন্যাসিক
২০শ শতাব্দীর ভারতীয় ঔপন্যাসিক
ভারতীয় শিশুসাহিত্যিক
ভারতীয় অ-কল্পকাহিনী লেখক
২০শ শতাব্দীর ভারতীয় অ-কল্পকাহিনী লেখক
ভারতীয় প্রাবন্ধিক
ভারতীয় পুরুষ প্রাবন্ধিক
২০শ শতাব্দীর ভারতীয় প্রাবন্ধিক
পশ্চিমবঙ্গের ভারতীয় স্বাধীনতা কর্মী
ভারতীয় সম্পাদক
ভারতীয় ম্যাগাজিন সম্পাদক
ভারতীয় প্রকাশক (ব্যক্তি)
২০শ শতাব্দীর সঙ্গীততত্ত্ববিদ
ডিপইন লিনাক্স

ডিপইন (;  পূর্বে লিনাক্স ডিপইন) ডেবিয়ানের আনস্টেবল শাখার উপর ভিত্তি করে নির্মিত একটি উমুক্ত উৎসের লিনাক্স ডিস্ট্রিবিউশন। এটি ব্যক্তিগত কম্পিউটার ও সার্ভারে এবং এক্স৮৬-৬৪ স্থাপত্যে চলে।

ডিপইনের উন্নয়ন চীন-ভিত্তিক উহান ডিপইন টেকনোলজি কোম্পানি লিমিটেড কর্তৃক সাধিত হয়, যারা প্রযুক্তিগত সহায়তা ও ডিপইন সংক্রান্ত অন্যান্য সেবা প্রদানের মাধ্যমে আয় করে থাকে। ডিস্ট্রোওয়াচের মতে,  ২০১৭ সাল মোতাবেক, চীন থেকে উৎপত্তি পাওয়া লিনাক্স ডিস্ট্রিবিউশনগুলোর মধ্যে ডিপইন সবচেয়ে জনপ্রিয়।

বৈশিষ্ট্য

ইন্সটলেশন 
ডিপইন টেকনোলজির তৈরি সহজে ব্যবহারযোগ্য ডিপইন ইন্সটলারের সাথে আসে। ইন্সটলারে পরিষ্কার দিকনির্দেশনা থাকে, যাতে নতুন লিনাক্স ব্যবহারকারী কোন সমস্যা ছাড়াই অপারেটিং সিস্টেমটি ইন্সটল করতে পারে। ডিপইনে আগে থেকে একটি ড্রাইভ পার্টিশন ম্যানেজারও থাকে, যা ব্যবহারকারীকে পার্টিশন করতে ও অপারেটিং সিস্টেম ইন্সটলের স্থান নির্বাচন করতে সাহায্য করে।

প্রাক-ইন্সটলকৃত সফটওয়্যার 

ডিপইনে আগে থেকে অনেকগুলো মুক্ত ও উন্মুক্ত উৎসের সফটওয়্যার ইন্সটল করা থাকে। মুক্ত সফটওয়্যার নয় এমন কিছু প্রোগ্রাম, যেমন-গুগল ক্রোম, স্পোটিফাই এবং স্টিমের মত প্রোগ্রাম ডিপইনে আগে থেকে থাকে এবং অন্যান্য লিনাক্স ডিস্ট্রিবিউশনের মত ডিপইনে আগে থেকে লিব্রেঅফিস থাকে না, বরং এর পরিবর্তে ডব্লিউপিএস অফিস(যেটা মাইক্রোসফট অফিসের সাথে অসধারণ সামঞ্জস্যতার জন্যে বিখ্যাত) থাকে।

এছাড়াও ডিপইনের নিজস্ব সফটওয়্যার, যেমন ডিপইন টার্মিনাল, ডিপইন স্টোর, ডিপইন ফাইল ম্যানেজার, ডিপইন মিউজিক এবং অন্যান্য অনেক প্রোগ্রামও আগে থেকে ইন্সটল করা থাকে।

তথ্যসূত্র 

লিনাক্স ডিস্ট্রিবিউশন
ডেবিয়ান ভিত্তিক ডিস্ট্রিবিউশন
অপারেটিং সিস্টেম
মুক্ত সফটওয়্যার
চীনা মার্কা
চীনের সফটওয়্যার কোম্পানি
জেএম প্রোডাকশন্স

জেএম (জেফ মাইক) প্রোডাকশন্স হলো চ্যাটসওয়ার্থ, ক্যালিফোর্নিয়া ভিত্তিক একটি হার্ডকোর পর্নোগ্রাফিক চলচ্চিত্র নির্মাণ এবং বিতরণ কোম্পানী। স্টুডিওটি কিছুটা বিতর্কিত, কেননা এরা যে চলচ্চিত্রগুলি নির্মাণ করে তাতে প্রায়শই আদিরসাত্মক অবমাননা এবং রুক্ষ যৌনতা থাকে। জেএম মার্কিন যুক্তরাষ্ট্রে অনেক অশ্লীলতার অভিযোগের মুখোমুখি হয়েছে এবং স্টুডিওটি অনেক প্রাপ্তবয়স্ক শিল্পের পুরস্কারও জিতেছে।

ইতিহাস 
সংস্থাটি প্রতিষ্ঠা করেছিলেন জেফ স্টিওয়ার্ড।  ২১ মে ২০০১ এলএপিডির ২০জন অফিসার জেএম অফিসে অভিযান চালায়। তারা কয়েকটি বুক্কেকে ভিডিও বাজেয়াপ্ত করে। জবাবে, স্টিওয়ার্ড বলেন: "কিছু লোক এমটিভিতে মলের মধ্যে সাঁতার কাটে এবং ওটা ঠিক আছে? কিন্তু কোনও মেয়ে যদি ৮০জনের বীর্য গলাধঃকরণ করে, সেটা অশ্লীল? আমি তা মনে করি না।" অভিযানের সন্ধ্যায় জিম পাওয়ার্স নর্থ হলিউডে ছিলেন, আরেকটি বুক্কেকে চলচ্চিত্রের শুটিং করছিলেন। তিনি এই অভিযানকে কীভাবে দেখছেন প্রশ্নের জবাবে, উপস্থিত লোকদের তিনি বলেন: "আমরা এটা সমস্ত আমেরিকার জন্য করছি"।

পুরস্কার

তথ্যসূত্র

বহিঃসংযোগ 
 
 
 এএফডিবি-তে জেএম প্রোডাকশন্স  
 

লস অ্যাঞ্জেলেসে পর্নোগ্রাফি
লস অ্যাঞ্জেলেস ভিত্তিক কোম্পানি
মার্কিন যুক্তরাষ্ট্রের চলচ্চিত্র প্রযোজনা কোম্পানি
মার্কিন পর্নোগ্রাফিক চলচ্চিত্র স্টুডিও
উইকিউপাত্ত ও উইকিপিডিয়াতে অফিসিয়াল ওয়েবসাইট ভিন্ন
আড়পাঙ্গাশিয়া নদী

আড়পাঙ্গাশিয়া নদী বা আরপাঙ্গাশিয়া নদী বাংলাদেশের দক্ষিণ-পশ্চিমাঞ্চলের খুলনা ও সাতক্ষীরা জেলায় অবস্থিত অন্যতম নদী। নদীটির দৈর্ঘ্য ৬৬ কিলোমিটার, গড় প্রস্থ ১৪৩২ মিটার। বাংলাদেশ পানি উন্নয়ন বোর্ড বা "পাউবো" কর্তৃক অর্পণগাছিয়া নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৬।

প্রবাহ 
আড়পাঙ্গাশিয়া নদীটি খুলনা জেলার কয়রা উপজেলার দক্ষিণ বেদকাশি ইউনিয়নে প্রবহমান কপোতাক্ষ নদ থেকে উৎপত্তি লাভ করেছে। অতঃপর এর জলধারা একই উপজেলার নালিয়ান রেঞ্জ ইউনিয়নে সুন্দরবনের মধ্য দিয়ে প্রবাহিত হয়ে বঙ্গোপসাগরে পতিত হয়েছে। নদীটি জোয়ার ভাটা প্রভাবিত।

আরও দেখুন 
 বাংলাদেশের নদীর তালিকা
 বাংলাদেশের বড় নদীসমূহ

তথ্যসূত্র 

খুলনা জেলার নদী
সাতক্ষীরা জেলার নদী
কয়রা উপজেলা
সুন্দরবন
শ্যামনগর উপজেলা
আন্তর্জাতিক জলভাগ

আন্তর্জাতিক জলভাগ বা আন্তঃসীমানা জলভাগের শর্তাদি প্রয়োগ হয় সমুদ্র, বৃহৎ সামুদ্রিক বাস্তুসংস্থান, বদ্ধ বা আধা-বেষ্টিত আঞ্চলিক সমুদ্র ও মোহনা, নদী, হ্রদ, ভূগর্ভস্থ জলের ব্যবস্থা (জলজ) এবং জলাভূমির মত যে কোনও ধরনের জলাভাগে (বা তাদের নিকাশী অববাহিকা)।

আন্তর্জাতিক জল বা জলভাগ (উচ্চ সমুদ্র) কোনও রাষ্ট্রের এখতিয়ারে অন্তর্ভুক্ত নয়, যা 'মেরে লিবারাম' মতবাদের অধীনে পরিচিত। রাষ্ট্রগুলির মৎস্য শিকার, নৌযাত্রা, উড়ান, কেবল ও পাইপলাইন স্থাপনের পাশাপাশি বৈজ্ঞানিক গবেষণার অধিকার রয়েছে।

উচ্চ সমুদ্রের সম্মেলনটি ১৯৫৮ সালে স্বাক্ষরিত হয়, এই সম্মেলনে ৬৩ জন স্বাক্ষরকারী ছিলেন, উচ্চ সমুদ্রর অর্থ, "সমুদ্রের সমস্ত অংশ রাষ্ট্রের আঞ্চলিক সমুদ্র বা অভ্যন্তরীণ জলভাগে অন্তর্ভুক্ত নয়" এবং "কোন রাষ্ট্র উচ্চ সমুদ্রের যে কোনও অংশকে তার সার্বভৌমত্বের অধীনে বৈধভাবে অন্তর্ভুক্ত করতে পারে না"। ১৯৮২ সালে স্বাক্ষরিত সমুদ্র আইন সম্পর্কিত জাতিসঙ্ঘের কনভেনশনের (ইউএনসিএলওএস) ভিত্তি হিসাবে উচ্চ সমুদ্রের কনভেনশনটি ব্যবহৃত হয়েছিল, যেটি বেসলাইন থেকে ২০০ নটিক্যাল মাইল (২৩০ মাইল; ৩৭০ কিমি) বিস্তৃত একচেটিয়া অর্থনৈতিক অঞ্চলকে স্বীকৃতি দিয়েছে, যেখানে উপকূলীয় রাষ্ট্রসমূহের জলভাগ ও সমুদ্র তলের পাশাপাশি সেখানে প্রাপ্ত প্রাকৃতিক সম্পদের সার্বভৌম অধিকার রয়েছে।

উচ্চ সমুদ্র গ্রহটির উপরিভাগের ৫০% অংশ ও সমুদ্রের দুই-তৃতীয়াংশ জুড়ে রয়েছে।

আন্তর্জাতিক জলভাগের চুক্তি

আন্তর্জাতিক জলভাগের প্রতিষ্ঠান

মিষ্টি জলের প্রতিষ্ঠান 
 ইউনেস্কো ইন্টারন্যাশনাল হাইড্রোলজিকাল প্রোগ্রাম (আইএইচপি)
 কানাডা এবং মার্কিন যুক্তরাষ্ট্রের মধ্যে আন্তর্জাতিক যৌথ কমিশন (আইজেসি-সিএমআই)
 অববাহিকা সংগঠনের আন্তর্জাতিক নেটওয়ার্ক (আইএনবিও)
 আন্তর্জাতিক শেয়ার্ড অ্যাকিফার রিসোর্স ম্যানেজমেন্ট প্রকল্প
 মেক্সিকো ও মার্কিন যুক্তরাষ্ট্রের মধ্যে আন্তর্জাতিক জল সীমানা কমিশন (মার্কিন বিভাগ)
 আন্তর্জাতিক জল ব্যবস্থাপনা প্রতিষ্ঠান (আইডাব্লুএমআই)
 আইইউসিএন জল ও প্রকৃতির উদ্যোগ (ডাব্লুআইএনআই)

ব্যাখ্যামূলক টিকাসমূহ

তথ্যসূত্র 

 
সমুদ্র আইন
পানি ও রাজনীতি
ডিসেম্বর ১৯৭১

ডিসেম্বর ১৯৭১-এ বিশ্বব্যাপী সংঘটিত ঘটনার সংক্ষিপ্ত-সার।

ঘটনাবলী

১ ডিসেম্বর

২ ডিসেম্বর

৩ ডিসেম্বর 

 ১৯৭১ সালের ভারত-পাকিস্তান যুদ্ধ শুরু হয় এবং পাকিস্তান কমপক্ষে সাতটি ভারতীয় বিমান ঘাঁটিতে বিমান হামলা চালায়। পরের দিন ভারত   তৎকালীন পূর্ব পাকিস্তানে ব্যাপক আক্রমণ শুরু করে।

৪ ডিসেম্বর

৫ ডিসেম্বর

৬ ডিসেম্বর

৭ ডিসেম্বর

৮ ডিসেম্বর

জন্ম 

 ভারতীয় আমেরিকান অর্থনীতিবিদ ও হার্ভার্ড বিশ্ববিদ্যালয়ে জন জ্বানস্ট্রা আন্তর্জাতিক গবেষণা ও অর্থনীতির অধ্যাপক গীতা গোপীনাথের জন্ম।

৯ ডিসেম্বর

১০ ডিসেম্বর 

 প্রখ্যাত লেখক নারায়ণ গঙ্গোপাধ্যায় এবং পৃথ্বীশ দত্ত কর্তৃক ভারতের পশ্চিমবঙ্গে বজবজ কলেজের প্রতিষ্ঠা।

১১ ডিসেম্বর

১২ ডিসেম্বর

১৩ ডিসেম্বর

১৪ ডিসেম্বর

১৫ ডিসেম্বর

১৬ ডিসেম্বর 

 পাকিস্তান সেনাবাহিনী বিকালে ৪-২১ মিনিটে ঢাকার রেসকোর্স ময়দানে মুক্তিবাহিনী ও ভারতীয় মিত্রবাহিনীর কাছে আনুষ্ঠানিকভাবে আত্মসমর্পণ করে। বাংলাদেশের স্বাধীনতা যুদ্ধের অবসান হয় ও বাংলাদেশ স্বাধীনতা লাভ করে।
 বাংলাদেশ ব্যাংক প্রতিষ্ঠিত হয়।

১৭ ডিসেম্বর

১৮ ডিসেম্বর 

 তৎকালীন সোভিয়েত ইউনিয়নের ক্রাসনোয়ারস্কে অবস্থিত বিশ্বের বৃহত্তম জলবিদ্যুৎ কেন্দ্রটি চালু হয়।

১৯ ডিসেম্বর

২০ ডিসেম্বর

২১ ডিসেম্বর

২২ ডিসেম্বর

২৩ ডিসেম্বর

২৪ ডিসেম্বর

২৫ ডিসেম্বর 

 দক্ষিণ কোরিয়ার সিউলের একটি ২২ তলা হোটেলে অগ্নিকাণ্ডে ১৫৮ জন নিহত হন।

২৬ ডিসেম্বর

২৭ ডিসেম্বর

২৮ ডিসেম্বর

২৯ ডিসেম্বর

৩০ ডিসেম্বর

৩১ ডিসেম্বর

তথ্যসূত্র 

ডিসেম্বর
১৯৭১
পার্বত্য চট্টগ্রাম ভূমি বিরোধ নিষ্পত্তি কমিশন

পার্বত্য চট্টগ্রাম ভূমি বিরোধ নিষ্পত্তি কমিশন বাংলাদেশ সরকারের অধীনস্থ একটি কমিশন যা পার্বত্য চট্টগ্রামের ভূমি বিরোধ নিষ্পত্তির জন্য গঠন করা হয়েছিল। ১৯৯৯ সালে গঠিত কমিশনটি প্রয়োজনীয় আইনের অভাবে কাজ করতে ব্যর্থ হয়েছে।

ইতিহাস 
১৯৯৭ সালে বাংলাদেশ সরকার ও পার্বত্য চট্টগ্রাম জনসংহতি সমিতির মধ্যে স্বাক্ষরিত পার্বত্য চট্টগ্রাম শান্তি চুক্তির সাথে সামঞ্জস্য রেখে ১৯৯৯ সালে পার্বত্য পার্বত্য ভূমি বিরোধ নিষ্পত্তি কমিশন প্রতিষ্ঠিত হয়। সরকার ২০০১ সালে চট্টগ্রাম ভূমি বিরোধ নিষ্পত্তি কমিশন আইন প্রণয়ন করে। আইনে বলা হয়েছিল যে আদালতের সিদ্ধান্তগুলি দেওয়ানি আদালতের রায়ের মতো হবে এবং কোথাও চ্যালেঞ্জ করা যাবে না। এই আইনে কমিশনকে কাজ করার জন্য একগুচ্ছ নিয়ম প্রদানের জন্য সরকারের প্রতি আহ্বান জানানো হয় এবং ২০১৯ সাল পর্যন্ত সরকার তা করেনি। সরকার ২০১৩ সালে এই আইন সংশোধন করে যা পার্বত্য চট্টগ্রাম ভূমি বিরোধ নিষ্পত্তি কমিশনের কমিশনারের ক্ষমতা হ্রাস করে এবং ২০০১ সালে চট্টগ্রাম জমি বিরোধ নিষ্পত্তি কমিশন আইনে থাকা ছয় মাসের মধ্যে কমিশনের জন্য বিধি প্রতিষ্ঠার প্রয়োজনীয়তা সরিয়ে দেয়। কমিশনে প্রায় ২৩,০০০ অভিযোগ নিষ্পত্তির অপেক্ষায় রয়েছে।

কমিশনের নেতৃত্বে রয়েছেন বাংলাদেশ সুপ্রিম কোর্টের একজন অবসরপ্রাপ্ত বিচারক। বিপুল সংখ্যক মামলা সত্ত্বেও কমিশন নিয়মের অভাবে জমি বিরোধের বিষয়ে কোনও সিদ্ধান্ত দেয়নি। ২০১৮ সালের ১২ ফেব্রুয়ারি রাঙামাটি সার্কিট হাউসে কমিশনের প্রথম বৈঠক অনুষ্ঠিত হয়। বিচারপতি মোহাম্মদ আনোয়ার-উল-হকের সভাপতিত্বে এ বৈঠক অনুষ্ঠিত হয়। ২০১৯ সালের ২৩ ডিসেম্বর পার্বত্য চট্টগ্রাম নাগরিক পরিষদের বিক্ষোভকারীরা কমিশনের আইন সংশোধনের দাবিতে রাঙ্গামাটি পার্বত্য জেলা পরিষদ ঘেরাও করে।

তথ্যসূত্র 

১৯৯৯-এ বাংলাদেশে প্রতিষ্ঠিত
ঢাকা ভিত্তিক সংগঠন
বাংলাদেশের সরকারি সংস্থা
১৯৯৯-এ প্রতিষ্ঠিত সরকারি সংস্থা
সুরক্ষা সেবা বিভাগ

সুরক্ষা সেবা বিভাগ স্বরাষ্ট্র মন্ত্রনালয়ের অধীনস্থ বাংলাদেশ সরকারের একটি বিভাগ যা স্বরাষ্ট্র মন্ত্রণালয়ের অধীনে থাকা আইন প্রয়োগকারী নয় এমন সংস্থাগুলো পরিচালনা করে। মশিউর রহমান এনডিসি এই বিভাগের দায়িত্বপ্রাপ্ত সচিব।

ইতিহাস 
বাংলাদেশ সরকার ২০১৬ সালের ১ জুন স্বরাষ্ট্র মন্ত্রণালয়কে দুটি ভিন্ন বিভাগে বিভক্ত করার সিদ্ধান্ত নেয়, সুরক্ষা সেবা বিভাগ এবং জননিরাপত্তা বিভাগ। ২০ জানুয়ারি, ২০১৭ সালে সরকার মন্ত্রণালয়ের বিভাজন এবং দুটি বিভাগ গঠনের বিষয়ে সরকারী গেজেট জারি করে।

সংস্থা 

 মাদকদ্রব্য নিয়ন্ত্রণ অধিদপ্তর
 ইমিগ্রেশন ও পাসপোর্ট অধিদপ্তর
 বাংলাদেশ ফায়ার সার্ভিস এন্ড সিভিল ডিফেন্স
 কারা অধিদপ্তর

তথ্যসূত্র 

স্বরাষ্ট্র মন্ত্রণালয় (বাংলাদেশ)
ঢাকা ভিত্তিক সংগঠন
২০১৬-এ বাংলাদেশে প্রতিষ্ঠিত
বাংলাদেশ সরকারের অধিদপ্তর
জননিরাপত্তা বিভাগ

জননিরাপত্তা বিভাগ স্বরাষ্ট্র মন্ত্রণালয়ের অধীনস্থ বাংলাদেশ সরকারের একটি বিভাগ। এটি জননিরাপত্তা এবং বাংলাদেশের বেসামরিক নিরাপত্তা সংস্থার দেখভালের জন্য দায়িত্বপ্রাপ্ত। নাসিমুল গণি এই বিভাগের দায়িত্বপ্রাপ্ত সিনিয়র সচিব।

ইতিহাস 
জননিরাপত্তা বিভাগ স্বরাষ্ট্র মন্ত্রণালয়ের অংশ যা ১৯৭১ সালে বাংলাদেশের স্বাধীনতা যুদ্ধের সময় প্রবাসী বাংলাদেশ সরকার কর্তৃক প্রতিষ্ঠিত হয়েছিল। ২০১৬ সালের জুন মাসে বাংলাদেশ সরকার স্বরাষ্ট্র মন্ত্রণালয়কে দুটি বিভাগ, জননিরাপত্তা বিভাগ এবং সুরক্ষা সেবা বিভাগ এ বিভক্ত করে। বিভক্তির বিষয়ে সরকারী গেজেট ২০১৭ সালে জারি করা হয়েছিল।

সংস্থা 

 বাংলাদেশ পুলিশ
 বর্ডার গার্ড বাংলাদেশ
 বাংলাদেশ কোস্ট গার্ড
 বাংলাদেশ আনসার
 গ্রাম প্রতিরক্ষা বাহিনী
 তদন্ত সংস্থা-আইসিটিবিডি
 জাতীয় টেলিযোগাযোগ পর্যবেক্ষণ কেন্দ্র

তথ্যসূত্র 

বাংলাদেশ সরকারের অধিদপ্তর
ঢাকা ভিত্তিক সংগঠন
২০১৬-এ বাংলাদেশে প্রতিষ্ঠিত
স্বরাষ্ট্র মন্ত্রণালয় (বাংলাদেশ)
মহানগর (ওয়েব ধারাবাহিক)

মহানগর হলো আশফাক নিপুনের পরিচালনায় ভারতীয় ওটিটি প্ল্যাটফর্ম হইচইতে প্রকাশিত একটি ওয়েব ধারাবাহিক নাটক। এতে শ্রেষ্ঠাংশে অভিনয় করেন মোশাররফ করিম, শ্যামল মাওলা ও জাকিয়া বারী মম। প্রথম মৌসুমের ৮টি পর্ব ২০২১ সালের ২৫ জুন ভারত ও বাংলাদেশে মুক্তি পায়। ৮ জানুয়ারি ২০২২ সালে পরিবেশক সংস্থা হইচই এক ঘোষণায় দ্বিতীয় মৌসুম তৈরির কথা নিশ্চিত করেছিলো। ২০২৩ সালের ২০ এপ্রিল মহানগরের দ্বিতীয় মৌসুম মুক্তি পায়।

পটভূমি 
পুলিশের উপ-পরিদর্শক মলয় কুমার (মুস্তাফিজুর নূর ইমরান) তার একজন বিশ্বস্ত তথ্যদাতার কাছ থেকে খবর পেয়েছেন যে একজন দাগী অপরাধী রাজধানীতে ফিরে এসেছে। তিনি মধ্যরাতে তার ঊর্ধ্বতন কর্মকর্তা ইনচার্জ হারুনকে (মোশাররফ করিম) সাথে নিয়ে এই অপরাধীকে ধরতে বের হন।

শিল্পপতি-রাজনীতিবিদ আলমগীর চৌধুরীর (লুৎফুর রহমান জর্জ) অহংকারী ছেলে আফনান চৌধুরী (শ্যামল মাওলা) ক্ষমতার দর্পে তাস খেলায় হার মেতে নিতে চায় না, তার মেজাজ খারাপ হয়ে যায়। সে নিজের বান্ধবীকে তুচ্ছ করে পার্টি থেকে বেরিয়ে আসে। এরপর মাতাল হয়ে গাড়ি চালানোর সময়, তার গাড়িতে চাপা পড়ে এক সাইকেল চালকের মৃত্যু হয়। পুলিশ তাকে ধরে থানায় নিয়ে আসে। আলমগীর চৌধুরী যেকোনও মূল্যে ছেলেকে ছাড়ানোর জন্য এক প্রতিনিধিকে (শাহিদ আলী) থানায় পাঠান ও পুরনো বন্ধু ওসি হারুনের সাথে সমঝোতা করতে বলেন। ওসি বড় অঙ্কের টাকা ঘুষ নেন, আফনানকে বাঁচানোর চেষ্টা করেন, তাকে মুক্ত করার জন্য সাক্ষ্য, প্রমাণ বিলুপ্ত করার চেষ্টা করেন। কিন্তু এসি শাহানা হুদা (জাকিয়া বারী মম) ঘটনাস্থলে এলে পরিস্থিতি আরও কঠিন হয়ে ওঠে। তিনি আফনান চৌধুরীকে প্রভাবশালী ব্যক্তির পুত্র হিসেবে কোনও ছাড় দিতে রাজি নন। তিনি ওসি হারুনের আফনানকে বাঁচানোর প্রচেষ্টা নষ্ট করে দিতে শুরু করেন। অন্যদিকে পুলিশের উপ-পরিদর্শক মলয় কুমারও সত্য খুঁজতে বের হন।

দ্বিতীয় মৌসুমে, বিশেষ কোনো বাহিনীর হাতে কোনো এক কক্ষে বন্দি ওসি হারুন। তাকে জিজ্ঞাসাবাদ চলছে দীর্ঘ সময় নিয়ে। একটি থানায় থাকার সময় এক যুবককে আটক করা নিয়ে ওসি হারুনের নানা ঘটনা এসে যায় সামনে। সঙ্গে প্রভাবশালী আফনান চৌধুরীর ঘটনা তো আছেই।

কুশীলব 
 ওসি হারুন চরিত্রে মোশাররফ করিম
 আফনান চৌধুরী চরিত্রে শ্যামল মাওলা

মৌসুম ১
 আবির হাসান চরিত্রে খায়রুল বাশার
 রুমানা মালিক চরিত্রে নিশাত প্রিয়ম
 মলয় কুমার (পুলিশ উপ-পরিদর্শক) চরিত্রে মোস্তাফিজুর নূর ইমরান
 ছিনতাইকারী কায়সার চরিত্রে নাসির উদ্দিন খান
 শাহানা হুদা (সহকারী পুলিশ সুপার) চরিত্রে জাকিয়া বারী মম
 আমজাদ খান চরিত্রে শাহেদ আলী
 পুলিশ চরিত্রে রিশাদ মাহমুদ
 আলমগীর কবির চরিত্রে লুৎফুর রহমান জর্জ
 প্রত্যক্ষদর্শী চরিত্রে জীবন রায়

মৌসুম ২
 সুকুমার বড়ুয়া (ডিবি অফিসার) চরিত্রে বৃন্দাবন দাস
 মাসুম চরিত্রে দিব্য জ্যোতি
 বাবর চরিত্রে ফজলুর রহমান বাবু
 মেয়র রাশেদা খানম চরিত্রে আফসানা মিমি
 মিতু চরিত্রে তানজিকা আমিন
 সাংবাদিক চরিত্রে জয় রাজ
 এমপি রজব আলী চরিত্রে অনির্বাণ ভট্টাচার্য (ক্যামিও)

পর্ব

মৌসুুম ১ (২০২১)

মৌসুুম ২ (২০২৩)

পুরস্কার ও মনোনয়ন
চ্যানেল আই ডিজিটাল মিডিয়া পুরস্কার

ব্লেন্ডারস চয়েস-দ্য ডেইলি স্টার ওটিটি অ্যান্ড ডিজিটাল কনটেন্ট পুরস্কার

তথ্যসূত্র 

২০২১-এ অভিষিক্ত ওয়েব ধারাবাহিক
বাংলাদেশী ওয়েব ধারাবাহিক
বাংলাদেশী অপরাধ নাট্য টেলিভিশন ধারাবাহিক
২০২১-এ অভিষিক্ত বাংলাদেশী টেলিভিশন ধারাবাহিক
বাংলা ভাষার ওয়েব ধারাবাহিক
হইচই-এর মৌলিক অনুষ্ঠান
ব্রিসবেন হিট

ব্রিসবেন হিট একজন অস্ট্রেলিয়ান পুরুষদের পেশাদার টি-টোয়েন্টি ফ্র্যাঞ্চাইজি ক্রিকেট দল যা বিগ ব্যাশ লীগ-এ অংশগ্রহণ করে। এটি ব্রিসবেন অস্ট্রেলিয়ার একটি রাজ্যে কুইন্সল্যান্ডভিত্তিক দল এবং তারা গরমের সময় হালক সবুজ রং এর পোশাক পরে। 
তাদের ঘরোয়া মাঠ ব্রিসবেন ক্রিকেট গ্রাউন্ড

তথ্যসূত্র

বহিঃসংযোগ

বিগ ব্যাশ লিগের দল
২০১১-এ অস্ট্রেলিয়ায় প্রতিষ্ঠিত